Terrassa, 28 de juny de 2021

Sent les 21:10 hores comença la assemblea extraordinària, de manera telemàtica, per tal de tractar un únic punt del dia:

* **Nova quota de l’escola per material**

Per les representants de l’escola s’informa de la necessitat de passar un nou rebut anual de 30 euros per alumne en concepte de material, donat que fa uns 15 anys que no s’ha apujat la quota i cada vegada s’utilitzen mes cartolines, plastificats i material informàtic que requereix un manteniment, entre d’altres.

Sempre pensant en donar la millor atenció als alumnes i oferir transparència vers les famílies.

Fins ara es destina a material una part de la quantitat que es paga en concepte de donació a l’escola així com la quantitat de 72 € per tota la vida escolar de l’alumne, quan es fa el curs pont.

Es proposa per l’escola cobrar una única quota de 30 € l’any, tenint en compte que hi ha escoles concertades que arriben a cobrar fins a una mensualitat sencera en concepte de material.

La idea de passar a les famílies un únic rebut per aquesta quantitat i en aquest concepte, es fa amb la idea de ser transparents i deixar clar a que aniran destinats aquests diners.

Aquest rebut es cobraria al mes de desembre.

Per part dels pares es pregunta per quin motiu es proposa un augment de 30 euros i no d’una altre quantitat. Pels representants de l’escola es respon que es tracta d’una previsió, tenint en compte els resultats del curs passat, malgrat haver sigut un curs atípic per raons covid.

Els números amb detall s’ensenyen al Consell Escolar, destacant que els comptes es tanquen al mes de novembre i s’auditen al desembre.

Per part dels pares es proposa en lloc de fer un únic rebut extraordinari anual de material per quantitat de 30 euros, augmentar 3 euros al rebut mensual corresponent a la part de donació i així evitar la duplicitat de partides de material i que les famílies es puguin desgravar a la declaració de renda la totalitat que es cobra en aquest concepte.

S’entén que d’aquesta manera es continuaria sent del tot transparent en el que fa referència al cobrament de material per part de l’escola.

Es procedeix a les votacions:

1.- S’està d’acord amb una pujada anual de 30 euros en concepte de material?

* SI: 12
* NO: 0
* ABSTENCIÓ: 3

2.- S’està d’acord en dividir la quantitat de 30 euros, en concepte de material, incrementant 3 euros l’aportació mensual a l’escola?

* SI: 14
* NO: 0
* ABSTENCIÓ: 1

Finalitza la sessió a les 22:36 hores.

assistent

Yolanda Ortiz, Belén Padilla, Jésica Ruiz, Alfonso José Pacheco, Anna Rodríguez, Juan Manuel Blanco, Pablo Mena, Marc Collado Melania Peñalver, Carme Yuguero, Sandra Carod, Anna Vallès, Kelly Moreno, Conxi Moliner, Montse Gallart, Virginia Pérez i Nuria Romero

Signat Presidenta: Signat Secretària:

Anna Vallès Pont Sandra Carod